Саплăк (ял)
Саплăк  (çавăн пекех Элешке Саплăк, хушăран Чăваш Саплăк тени те пулма пултарать,  )— Тутарстанăн Çĕпрел районĕнчи чăваш ялĕ. Саплăк ял тăрăхĕн центрĕ. Юнашарах вырнаçнă Тутар Саплăк ялĕнче те, тĕпрен илсен (83%),  чăвашсемех пурнаççĕ. Çапла вара кулленхи калаçура "Саплăк" тени чылай чухне  икĕ ялне те пĕр харăсах пĕлтерет.

Тавралăхĕ 
Чăнлă хĕрринче, унăн сылтăм çыранĕнче,  вырнаçнă. Юнашарах Çĕрпӳ — Сызрань автоçул иртет.

Ял тытăмĕ, халăх йышĕ 
Ялта Калинин М.И. ячĕллĕ АКХ правленийĕ, шкул, фельдшер пункчĕ, клуб, ял вулавăшĕ, почта, ача-пăча сачĕ, комбикорм цехĕ пур. Саплăк Кивĕ Çĕпрелтен 8 çухрăмра, Хусантан 260 çухрăмра вырнаçнă. Яла газпа водопровод кĕртнĕ.

Кунçул 
Яла Элекçей Саплăкĕ никĕсленĕ теççĕ; 1664-мĕш çулхи документсенче ялти çынсен ячĕсене асăннă, вĕсем хушшинче Алешка Бейбулатов[çăлкуç ăçтан?].
XX-мĕш ĕмĕр пуçламăшĕнче ялта вулăс кантурĕ, чиркӳ, çил арманĕсем, кĕрпе арманĕ пулнă.

1903-мĕш çулта чиркӳ шкулĕ уçăлнă. Унта пĕрремĕш вĕрĕнтекен - Василий Степанович Дементьев, СССР авиаци промăçлăхĕ минитстрĕн Дементьев Пётр Васильевичăн ашшĕ пулнă.

Кăсăклă фактсем 
 Маларах асăннă Дементьев Пётр Васильевич (1907-1977) Саплăк ялĕнче çуралса ÿснĕ, кунтах малтанхи хут шкула кайнă; унăн ашшĕ-амăшĕ те Саплăкрах пурăннă;  пит паллах мар сăлтавсене пула çеç П.В.Дементьев  урăх ялта, çак районти Упире,  çуралнă пек курăнать.

Паллă çынсем тата ытти харкамлăхсем 
 Палинов Валентин Михайлович (1936-2004) — Шупашкарта "Пионер сасси", "Коммунизм ялавĕ" хаçатсенче, "Капкăн" журналта ĕçленĕ журналист, çыравçă.
 Клементьев Иван Федорович (1947-2009) —  журналист,  «Хыпар» (маларах — "Коммунизм ялавĕ") хаçатра ĕçленĕ. 
 Алексеев П.А. - ЧАССР тава тивĕçлĕ артисчĕ.
 Филиппов Г.И. - полковник
 Шадриков Александр Валерьевич (01.01.1977 çур.) — Çĕпрел районĕн пуçлăхĕ (2013-2018), Тутарстанăн экологи министрĕ (2018-).
 Клементьев Петр Андреевич (27.01.1955 çур.) - Пуканесен театрĕн артисчĕ (Шупашкар хули), Чăваш республикин тава тивĕçлĕ  артисчĕ (1987), Чăваш республикин халăх артисчĕ (2005).

Асăрхавсем

Вуламалли
Научный отчет по проекту "Чуваши Приволжского округа". Чебоксары, 2002. 192 с. 
Саплăк ялĕ (вырăсла)
 Макаров, Валентин Федорович (1941-). Прошлое нашего края и села Алёшкин-Саплык [Текст]  : краткая история села Алёшкин-Саплык [Дрожжановского района Республики Татарстан] : историко-этнографические очерки : книги первая и вторая / Валентин Макаров. - Ульяновск : Печатный двор, 2012. - 527 с. : ил., портр., табл.; 22 см.; ISBN 978-5-7572-0317-1 (в пер.)
 Гафаров, Иршад Ахметович. Городище [Текст] : [исследования по истории Юго-Западного региона РT и села Городище] / И. А. Гафаров, А. Н. Шихранов. - Казань : Идел-Пресс, 2012. - 167 с., [8] л. ил., портр., цв. ил., портр. : ил., табл., факс.; 25 см.; ISBN 978-5-85247-544-2 (в пер.)
 Субаев Р. С. Чүпрәле: узган еллар, үткән юллар: Район тарихыннан очерклар (Дрожжановский: прошедшие годы, пройденные пути: очерки об истории района). - Старое Дрожжаное, 2000.
 Макаров В.Ф. От школы грамоты до передовой средней школы (Краткая история Алешкин-Саплыкской средней общеобразовательной школы).  - Чебоксары: «Новое Время», 2013. - 216 е., вкл.

Каçăсем 
 * Чуваши Дрожжановского района РТ.

 Алешкин-Саплык:история и будни     RSS лентисем:  Алешкин-Саплык сайчĕ

Тутарстан
Тутарстанăн Çĕпрел районĕ